Die storie van ’n liefde wat uitein­delik die toekoms van die wêreld verander.
God het egter ’n plan vir haar. Rut word as ’n vreem­deling behandel, en is verbaas dat een van die mees gerespekteerde mans van Juda aan haar guns be­toon.
Boas is lank reeds ’n wewenaar en vasberade dat dit nie gaan verander nie. Tog word hy getrek na die uit­landse vrou met die hartseer oë. Hy vertel hom­self dat hy net bedagsaam is teenoor sy niggie Naomi se skoon­dogter wanneer hy uit sy pad gaan om haar te beskerm, maar sy hart weet van beter.
Gebaseer op die Bybelse verhaal van Rut.
Tessa Afshar is in Iran gebore en het 14 jaar daar gebly. Sy het haar later in die VSA gevestig. Tessa het ’n MDiv-graad behaal aan Yale waar sy ook betrokke was by die Evangelical Fellowship van die Divinity School as mede-voorsitter. Sy is vandag steeds betrokke by Christelike uitreike. Pearl in the sand het vir Tessa ’n Reader’s Chioce Award in 2011 besorg.
Wie is jy en waar kom jy vandaan?
Dit lyk of almal in die stad Kir-Geres op die markplein is, be-
sig om hulle laaste aankope te doen voordat die stalletjies
toemaak. Skares mense. Hoekom kan hulle nie net by die huis
bly nie? Rut probeer die gedrang van te veel lywe ignoreer. Sy
vee haar natgeswete hand teen haar tuniek af en haal diep asem
om haar gespanne senuwees te laat bedaar. Die reuk van sweet
wat skaars bedek word deur olierige parfuums tref haar soos ’n
Rut se ma het haar gestuur om dadels te koop. Sy sien die ho-
pies taai bruin vrugte in ’n stalletjie en probeer uitwerk hoe sy
die beste prys gaan kry sodat sy een van haar ma se venynige
uitbarstings kan vryspring. Sy buk vooroor, tel een op en bekyk
dit van alle kante. Dit lyk vir Rut soos ’n dadel, maar dit is waar
haar kennis oor dié onderwerp ophou. Sy wil net haar mond oop-
maak om die prys te vra toe sy verbaas voel hoe ’n hand saggies
aan haar arm raak.
“Jy kan beter kry,” fl uister ’n sagte stem in haar oor. Rut skrik
en kyk vinnig om na waar sy die bron van haar advies sien staan.
Die vrou is in haar middeljare met ’n gladde vel en dik grys hare
wat onder haar ivoorkleurige hoofbedekking uitloer. Haar uitge-
waste blou tuniek lyk skoon; die enigste goeie ding wat daaroor
gesê kan word. Die leer van haar sandale wat onder haar enkel-
lengte tuniek sigbaar is, word duidelik al lank gedra.
Bruin oë kyk glinsterend na Rut. “Wat ’n lieflike jong vrou.
Mag die Here jou seën, kind.”
Komplimente en Rut pas nie goed bymekaar nie. Niemand
het haar al ooit “lieflik” genoem nie. Haar oudste suster is die
erkende skoonheid in die familie. Rut is die jongste en die Groot
Teleurstelling. Haar ouers se laaste kans op ’n seun wat onver-
vuld gebly het.
Te lank. Te stil. Te vroulik.
“Ekskuus?” sê sy en vroetel met die leë materiaalsak in haar
hande terwyl sy sonder sukses probeer sluk.
“Vergewe my. My seuns sê altyd ek praat te veel, maar jy is so
’n pragtige dingetjie dat ek dit eenvoudig vir jou moes sê.”
Rut gaap haar aan soos een van Basan se koeie.
Die vreemdeling glimlag breed en vertoon ’n vol stel skitterwit
tande. “Ek laat jou nou verleë voel. Ek is jammer. In Israel is ons
baie eerliker oor wat ons dink. Dit is iets wat ek nog nooit kon
You're reviewing: n Tweede Kans (Sagteband)